**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2019-01-25 Nr. TAR-6

Posėdis vyksta 2019-01-23. Pradžia 13.00 val.

Posėdžio pirmininkas – Rimantas Taraškevičius.

Posėdžio sekretorė – Lietutė Demidova.

Posėdyje dalyvauja komitetų nariai: Vygantas Vareikis, Andrej Kugmerov, Jurij Šeršniov. Nedalyvauja Arūnas Barbšys, Artūras Šulcas.

Posėdyje dalyvavusių komiteto narių ir svečių sąrašai (priedai 1, 2) pridedami.

E. Simokaitis prašo nesvarstyti darbotvarkės klausimo „Dėl Klaipėdos miesto savivaldybei priklausančių viešosios įstaigos „Klaipėdos jachtklubas“ dalininko teisių pardavimo“.

DARBOTVARKĖ:

1. Dėl Klaipėdos miesto savivaldybės 2019–2021 metų strateginio veiklos plano patvirtinimo. Pranešėjas S. Budinas.

2. Dėl nekilnojamojo turto perdavimo valstybės nuosavybėn. Pranešėjas E. Simokaitis.

3. Dėl turto perėmimo Klaipėdos miesto savivaldybės nuosavybėn iš UAB „Alingra“. Pranešėjas E. Simokaitis.

4. Dėl turto perdavimo valdyti, naudoti ir disponuoti patikėjimo teise Klaipėdos miesto socialinės paramos centrui. Pranešėjas E. Simokaitis.

5. Dėl Klaipėdos miesto savivaldybės įmonių veiklos nutraukimo. Pranešėjas E. Simokaitis

6. Dėl Klaipėdos miesto savivaldybės socialinių paslaugų 2019 metų plano patvirtinimo. Pranešėja A. Liesytė.

7. Dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-296 „Dėl priėmimo į Klaipėdos miesto savivaldybės bendrojo ugdymo mokyklas tvarkos aprašo patvirtinimo“ pakeitimo. Pranešėja L. Prižgintienė.

8. Dėl Klaipėdos Vytauto Didžiojo gimnazijos sporto klasių mokinių ugdymo tvarkos aprašo patvirtinimo. Pranešėja L. Prižgintienė.

9. Dėl Klaipėdos miesto savivaldybės tarybos 2016 m. gegužės 26 d. sprendimo Nr. T2-143 „Dėl Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo“ pakeitimo. Pranešėja L. Prižgintienė.

10. Dėl pritarimo Bendradarbiavimo sutarties dėl Skaitmeninių inovacijų centro (SIC) sukūrimo ir vystymo projektui. Pranešėja J. Činauskaitė.

Darbotvarkė patvirtinta (už-4).

1. SVARSTYTA. Klaipėdos miesto savivaldybės 2019–2021 metų strateginio veiklos plano patvirtinimas.

Pranešėjas – S. Budinas. Pristato strateginio veiklos plano 8-13 programas.

V. Vareikis primena, kad 2023 metais vyks Klaipėdos sukilimo šimtmečio paminėjimas, todėl siūlo, rengiant Strateginį veiklos planą 2021-2030 metais, suplanuoti lėšas šventės paminėjimui.

R. Taraškevičius siūlo Muzikos centro seniūnaičiui R. Kulikauskui savo pastabas pateikti Savivaldybės administracijai apibendrinimui.

R. Taraškevičius primena, kad gauti UAB „Vakarų ekspresas“ (prašo numatyti 150 tūkst. eurų), VĮ „Klaipėdos universitetinės ligoninės“ prašymai ( numatyti lėšų ligoninės funkcinių lovų pirkimui). R. Taraškevičius prašo Savivaldybės administracijos atsakyti UAB „Vakarų ekspresas“ dėl prašomų lėšų skyrimo, taip pat nors dalinai šiais metais spręsti ligoninės problemą dėl funkcinių lovų įsigijimo.

NUTARTA:

1. Pritarti pateiktam sprendimo projektui su pasiūlymais:

1.1. Savivaldybės administracijai ieškoti galimybę (Miesto urbanistinio planavimo programa Nr. 1) priemonei „01.03.02. Kultūros paveldo objektų tvarkyba: kultūros paveldo objektų tvarkybos darbų vykdymas“ padidinti lėšų poreikį 2019 m. iki 200 tūkst. Eur.

1.2. Išnagrinėti galimybę (Aplinkos apsaugos programa Nr. 5) priemonę „01.04.01. AB „Klaipėdos vanduo“ įstatinio kapitalo didinimas įgyvendinant ES lėšomis finansuojamą projektą „Paviršinių nuotekų sistemų tvarkymas Klaipėdos mieste“ įgyvendinimas (projekto vykdytoja – AB „Klaipėdos vanduo“)“ vykdyti AB „Klaipėdos vanduo“ lėšomis.

1.3. Numatyti (Miesto infrastruktūros objektų priežiūros ir modernizavimo programoje Nr. 7) 2019 m. rengti techninį projektą priemonės 01010707 „Buvusios AB „Klaipėdos energija“ teritorijos dalies konversija, sudarant sąlygas vystyti komercines, rekreacines veiklas“.

1.4. Savivaldybės administracijai, įvertinus VĮ „Klaipėdos universitetinės ligoninės“ kreipimąsi dėl lėšų skyrimo ligoninės funkcinių lovų įsigijimui, peržiūrėti programas ir numatyti lėšas iki 300 tūkst. eurų 2019 metams. Trūkstamas lėšas planuoti 2020-201 metais.

2. Savivaldybės administracijai atsakyti į UAB „Vakarų ekspresas“ prašymą dėl lėšų skyrimo.

3. Rengiant Klaipėdos miesto strateginį plėtros planą 2021-2030 metams, planuoti tikslus (ir lėšas) Klaipėdos krašto prijungimo prie Klaipėdos šimtmečiui paminėti.

BALSUOTA: už – 4, prieš – 0, susilaiko – 0.

2. SVARSTYTA. Nekilnojamojo turto perdavimas valstybės nuosavybėn.

Pranešėjas – E. Simokaitis. Teigia, kad Klaipėdos miesto savivaldybė ne kartą kreipėsi į LRV, atskiras ministerijas bei valstybės įmonę Turto banką dėl Valstybės nekilnojamojo turto perdavimo savivaldybės nuosavybėn. Tačiau Valstybės nekilnojamasis turtas nebuvo perduotas savivaldybės nuosavybėn. Primena, kad Valstybės įmonė Turto bankas 2018 m. lapkričio 9 d. raštu kreipėsi į savivaldybę su siūlymu perduoti vykdyti Valstybės nekilnojamojo turto perdavimo savivaldybės nuosavybėn procedūras mainais valstybei perduodant savivaldybei nuosavybės teise priklausantį pastatą Pievų Tako g. 38, Klaipėdoje.

Sako, kad šiuo metu didžiąją dalį patalpų pastate Pievų Tako g. 38 pagal panaudos sutartį valdo savivaldybės viešoji įstaiga Jūrininkų sveikatos priežiūros centras. Dalis patalpų pagal panaudos sutartį yra perduota valstybės biudžetinei įstaigai Klaipėdos teritorinei ligonių kasai, likusios patalpos yra išnuomotos.

Pažymi, kad VĮ Turto bankas savo rašte nurodė, kad valstybei perėmus pastatą Pievų Tako g. 38, įstaigos iki tol valdžiusios patalpas pagal panaudos sutartis jas panaudos pagrindais galės dar valdyti 3 metus. Tai yra Jūrininkų sveikatos priežiūros centras šiose patalpose galės veiklą vykdyti dar 3 metus nuo pastato perdavimo valstybės nuosavybėn. Per šį laikotarpį įstaiga turėtų persikelti į naujai pastatytą pastatą. Šis Savivaldybės tarybos sprendimas reikalingas LR Vyriausybės nutarimo projektui rengti.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

3. SVARSTYTA. Turto perėmimas Klaipėdos miesto savivaldybės nuosavybėn iš UAB „Alingra“.

Pranešėjas – E. Simokaitis. Pažymi, kad Klaipėdos miesto savivaldybės tarybos sprendimo projektas teikiamas, siekiant neatlygintinai perimti iš UAB „Alingra“, Klaipėdos miesto savivaldybės nuosavybėn vandentiekio ir buitinių nuotekų tinklus Tulpių g., Klaipėdoje, kurių bendra įsigijimo vertė – 3385,00 Eur.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

4. SVARSTYTA. Turto perdavimas valdyti, naudoti ir disponuoti patikėjimo teise Klaipėdos miesto socialinės paramos centrui.

Pranešėjas – E. Simokaitis. Informuoja, kad 2018 m. vasario 6 d. gautas prašymas Nr. 1.31-86 iš Klaipėdos miesto socialinės paramos centro, kuriuo prašoma perduoti patikėjimo teise valdyti negyvenamųjų patalpų dalį Taikos pr. 76, Klaipėda (plotas – 138,48 kv. m), Klaipėdos miesto socialinės paramos centrui. Minimose patalpose Klaipėdos miesto socialinės paramos centras įrengs sandėlį techninės pagalbos priemonėms laikyti ir saugoti, archyvą dokumentams saugoti ir laikyti, darbuotojų pasitarimų kambarį su poilsio ir virtuvės zona.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

5. SVARSTYTA. Klaipėdos miesto savivaldybės įmonių veiklos nutraukimas.

Pranešėjas – E. Simokaitis. Sako, kad tarybos sprendimo projektas teikiamas, siekiant pradėti vykdyti Savivaldybei nuosavybės teise priklausančių savivaldybės įmonių, kurios ilgą laiką nevykdo veiklos, likvidavimo procedūras.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

6. SVARSTYTA. Klaipėdos miesto savivaldybės socialinių paslaugų 2019 metų plano patvirtinimas.

Pranešėja – A. Liesytė. Sako, kad sprendimo projekto tikslas **-** patvirtinti Klaipėdos miesto savivaldybės 2019 m. socialinių paslaugų planą. Teigia, kad Socialinių paslaugų plano objektas yra socialinės paslaugos, kurias savivaldybė planuoja, organizuoja, savo teritorijos gyventojams ir kurių teikimą finansuoja iš savo biudžeto ar iš Lietuvos Respublikos valstybės biudžeto specialių tikslinių dotacijų savivaldybių biudžetams.

Primena, kad Lietuvos Respublikos socialinių paslaugų įstatymo 13 straipsnio 3 dalis įpareigoja tarybą kasmet tvirtinti savivaldybės socialinių paslaugų planą. Klaipėdos miesto savivaldybės 2019 m. socialinių paslaugų planas yra parengtas vadovaujantis Socialinių paslaugų planavimo metodika, patvirtinta Lietuvos Respublikos Vyriausybės 2006 m. lapkričio 15 d. nutarimu Nr. 1132, Klaipėdos miesto plėtros strateginiu planu 2013-2020 metams bei rengiama Klaipėdos miesto savivaldybės 2019-2021 metų programa, atsižvelgiant į maksimalius asignavimus 2019 metams.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

7. SVARSTYTA. Klaipėdos miesto savivaldybės tarybos 2016 m. gruodžio 22 d. sprendimo Nr. T2-296 „Dėl priėmimo į Klaipėdos miesto savivaldybės bendrojo ugdymo mokyklas tvarkos aprašo patvirtinimo“ pakeitimas.

Pranešėja – L. Prižgintienė. Pažymi, kad sprendimo projektas parengtas, siekiant Priėmimo į Klaipėdos miesto savivaldybės bendrojo ugdymo mokyklas tvarkos aprašą, patvirtintą Klaipėdos miesto savivaldybės tarybos 2016 m. gruodžio 22 d. sprendimu Nr. T2-296 (toliau – Aprašas), papildyti nuostatomis, reglamentuojančiomis mokinių priėmimo organizavimą ir vykdymą informacinės sistemos pagrindu. Sprendimo projekto tikslas – patikslinti asmenų priėmimo vykdymo į Klaipėdos miesto savivaldybės (toliau – Savivaldybė) bendrojo ugdymo mokyklas organizavimo principus, uždavinys – išdėstyti Aprašą nauja redakcija.

Sako, kadšiuo metu priėmimas į Savivaldybės bendrojo ugdymo mokyklas vykdomas pagal Apraše išdėstytus priėmimo kriterijus. Priėmimą organizuoja ir vykdo mokyklos. Rašytinius prašymus mokytis asmenys į mokyklas teikia asmeniškai.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

8. SVARSTYTA. Klaipėdos Vytauto Didžiojo gimnazijos sporto klasių mokinių ugdymo tvarkos aprašo patvirtinimas.

Pranešėja – L. Prižgintienė. Sako, kad sprendimo projektas parengtas, siekiant apibrėžti Klaipėdos miesto Vytauto Didžiojo gimnazijos (toliau – Gimnazija) sporto klasių (toliau – Sporto klasės) mokinių ugdymo ypatumus. Sporto klasių mokiniai ugdomi pagal atskirą tvarkaraštį. Pamokinė veikla derinama su sportine veikla. Mokinių treniruotės vykdomos ryte (ugdymo proceso metu) ir vakare. Į rytines treniruotes reikalingas mokinių pavėžėjimas. Sporto klasių mokiniai Gimnazijoje ir sporto mokyklose užimti visą dieną, todėl atsiranda jų reguliaraus maitinimo poreikis. Išanalizavus Šiaulių miesto sporto gimnazijos patirtį ir atsižvelgus į sportuojančių jaunuolių maitinimo rekomendacijas, numatoma Sporto klasių mokiniams organizuoti maitinimą ir pavėžėjimą į rytines treniruotes.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

9. SVARSTYTA. Klaipėdos miesto savivaldybės tarybos 2016 m. gegužės 26 d. sprendimo Nr. T2-143 „Dėl Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo“ pakeitimas.

Pranešėja – L. Prižgintienė. Šis sprendimo projektas parengtas, siekiant pakeisti Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo (toliau – Aprašas), patvirtinto Klaipėdos miesto savivaldybės tarybos 2016 m. gegužės 26 d. sprendimu Nr. T2-143 „Dėl atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo“ 16.3 papunkčio nuostatas, kurios kelia diskusijų, taikant jas praktikoje.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

10. SVARSTYTA. Pritarimas Bendradarbiavimo sutarties dėl Skaitmeninių inovacijų centro (SIC) sukūrimo ir vystymo projektui.

Pranešėja – J. Činauskaitė. Pažymi, kad sprendimo projektas teikiamas, siekiant gauti Klaipėdos miesto savivaldybės tarybos pritarimą bendradarbiavimo sutarčiai dėl Skaitmeninių inovacijų centro (SIC) sukūrimo ir vystymo (toliau – Sutartis). Pritarus Sutarčiai Klaipėdos miesto savivaldybė kartu su partneriais (VĮ Klaipėdos valstybinio jūrų uosto direkcija, VšĮ Klaipėdos universitetu, AB „Klaipėdos nafta“, AB „Klaipėdos energija“, BĮ Lietuvos jūsų muziejus, Uosto verslo centras, UAB, Informacinių ir ryšių technologijų sektoriaus asociacija INFOBALT, VšĮ „Skaitmeninių inovacijų institutas ir VšĮ „Baltijos technologijų parkas“ (toliau – Partneriai) sukurs ir vystyti SIC, suprantamą kaip inovacijų paramos platformą, kuri aptarnaus įmones bei kitus suinteresuotus subjektus Klaipėdos regione ir už jo ribų bei padės įmonėms ir kitiems suinteresuotiems subjektams, pasitelkus skaitmeninę technologiją, pagerinti verslo ar gamybos procesus, produktus ir paslaugas bei tapti labiau konkurencingiems. Organizuojant SIC veiklą, Šalys Sutarties pagrindu bendradarbiautų pagal turimas galimybes ir kompetenciją įvairiose srityse, susijusiose su Regiono įmonių bei kitų subjektų skaitmenizavimo, automatizavimo ir inovacijų poreikiais.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

Posėdis baigėsi 14.50 val.

Posėdžio pirmininkas Rimantas Taraškevičius

Posėdžio sekretorė Lietutė Demidova